  Наталья Тетерина Удмуртилэн тӧроез Александр Бречалов удмурт кылэз дышетэ шуыса журналистъёслы вераз. Тодэ вайытом, Элькун тӧролэн ужоскетаз пырон дыръя, со анткыл удмурт но ӟуч кылын сётӥз. Элькун тӧролэн ивортэмезъя, инаугурациозь одӥг нунал азьвыл «сётӥсько» кылэз веранъя споръяськон но потӥз. Уйпал но лымшор удмуртъёс та кылэз пӧртэм сямен верало. «Мон валай, котькуд кылын кадь ик, (удмурт кылын — ред.) — туж трос диалектъёсыз но наречиосыз <…> Мон зэмзэ но дышетӥсько кылэз <…>, мынам вераме луэ, кылбуръёсты пичиен лыдӟыны кутскисько ни шуыса», — ивортӥз Элькунлэн тӧроез. Александр Бречалов пусйиз, удмурт кылэз дышетон солы зэмзэ но тунсыко. Азьланяз со малпа кылэз вӧлмытонъя ужрадъёсын юрттӥськыны. Удмурт Элькунлэн тӧроезлэн Александр Бречаловлэн анткыл сётонэз Тегъёс: Ижкар Удмуртия удмурткыл АлександрБречалов  